text: Í mars 1995 byrjaði Elding sítt virksemi í SMS, tá Majbritt E. Winther og Mads Andreas Winther stovnaðu handilin.Tað var uppi á loftinum, har sum Power var. Ja, um vit skulu vera heilt neyv, so er tað faktisk har, sum dustsúgvararnir hjá Power stóðu, sigur Levi Winther, virkisstjóri hjá Elding-handlunum.Tað gjørdust í fyrstu atløgu bara tíggju ár í SMS. Elding fór út í 2005 og flutti inn í Miðlon. Nú nærum tvey áratíggju seinni er Elding aftur at síggja í SMS.
text: #000006
text: -Vit keyptu Power fyri at koma nærri brúkaranum. Tað er ein prestiga at vera í SMS, tí hetta er mest vitjaða staðið í landinum og ein stórur kundaskari. Tí er tað bæði spennandi og mennandi at vera aftur, sigur Levi Winther og leggur aftrat, at við stóra kundagrundarlagnum er SMS ein sera góður sýnisgluggi fyri vørurnar hjá Elding.
text: #000009
text: Tá ið Elding yvirtók Power, fingu øll starvsfólkini tilboð um at halda fram í handlinum.
text: #000011
text: Onkrar broytingar vera gjørdar í sambandi við yvirtøkuna. Til dømis verður størri úrval av Miele-hvítvørum og Bose-merkinum at síggja í handlinum. Eisini verða merkini Sonos og Dyson, sum eru ávikavist hátalarar og dustsúgvarar, at fáa.
text: #000012
text: Ongum nýtist at óttast fyri, at keypið av Power fer at hava neiligar avleiðingar fyri kappingina á marknaðinum, tí nógvir handlar í Føroyum selja hvítvørur, teldur, telefonir, kaffimaskinur og líknandi, sigur Levi.Handlar sum Elding kappast við nethandlar uttanlands, haðani føroyingar kunnu bíleggja sær vørur. Ein annar kappingarneyti eru tær vørurnar, sum føroyingar keypa á sínum uttanlandsferðum.
text: #000014
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000027